[{"text_idx": "#000001", "text": "Paneloj: fritaj\u0302oj el la sicilia kuirarto!"}, {"text_idx": "#000002", "text": "La c\u0302ifoja recepto, se mi devus kompari g\u0302in inter pluraj aliaj, montras grandan avantag\u0302on! Kutime, tradiciaj mang\u0302aj\u0302oj, almenau\u0306 tiuj konataj en pluraj landoj de \u201dOkcidento\u201d preskau\u0306 c\u0302iam inkluzivas iun bestodevenaj\u0302on, c\u0302u viando, c\u0302u lakto, c\u0302u fromag\u0302o, c\u0302u butero... kaj ni, veganoj, devas krei alternativojn por forigi c\u0302ian eron el besta sufero. Min g\u0302ojigis vidi ke en sicilia kuirarto ekzistas pluraj pladoj tute veganaj, sen ajna modifo farenda! Krome, temas pri vere facila recepto kiu konsistas el malmultaj ingrediencoj. La panelojn oni kutimas mang\u0302i aldonante iom da citronsuko kaj kun pano kovrita de sezamsemoj sed oni povas elekti ajnan panon por tio. Provu kaj gustumu g\u0302in!"}, {"text_idx": "#000003", "text": "Litro kaj duono da akvo\nAbunda sem-oleo (sunflora) por friti ilin poste"}, {"text_idx": "#000004", "text": "En kaserolo ni aldonu la akvon, la kikerfarunon kaj la salon lau\u0306plac\u0302e kaj meti g\u0302in sur mez-malalta fajro."}, {"text_idx": "#000005", "text": "Jam de la komenco ni devas kirladi paciencie kaj c\u0302iam samdirekte. Post pluraj minutoj ni rimarkos ke la faruno pli densig\u0302as, ni ne haltu kaj dau\u0306re kirlu g\u0302is \u2018ekmalmolig\u0302o\u2019 de la pasto."}, {"text_idx": "#000006", "text": "Ni aldonu la tranc\u0302itan petroselon iom pli kirlu kaj la pasto jam pretas."}, {"text_idx": "#000007", "text": "Nun ni metas g\u0302in en la muldilon kaj post malvarmig\u0302o ni metu en la fridujon dum kelkaj horoj g\u0302is plena malvarmig\u0302o por ke g\u0302i estu pli malmola kaj ne disig\u0302ema."}, {"text_idx": "#000008", "text": "Poste ni tranc\u0302u en fajnajn pecojn kaj fritu en varma oleo."}, {"text_idx": "#000009", "text": "Por forigi la troan oleon kiun ili havas, ni uzu kuirpaperon por tio."}, {"text_idx": "#000010", "text": "Kaj la paneloj jam pretas! Bonan apetiton!"}, {"text_idx": "#000012", "text": "Mi pensas ke tio ekzistas en la kuirarto de Niceo sub la nomo \u201csoca\u201d.\nMi jam faris hejme, estas tre bongusta kun tomatoj."}, {"text_idx": "#000013", "text": "08/04/2016 je 23:29Saluton! kvankam ambau\u0306 farig\u0302as el kikerfaruno, ili havas malsamajn formojn. La \u201dsocca\u201d estas kuirita en la forno kaj la formo similas al krespo, tiele g\u0302i plej similas al la itala plado \u201dfaina\u0300\u201d au\u0306 \u201dfarinata\u201d. Paneloj estas pli malgrandaj pecoj frititaj kaj mang\u0302ataj kun pano. Vi donis al mi bonan ideon kaj mi provos fari \u2018sokon\u2019 c\u0302e mi!Respondi"}, {"text_idx": "#000014", "text": "Kiam vi aldonas iom da spica tomata sau\u0306co, la tutaj\u0302o tre bongustas."}, {"text_idx": "#000021", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]